cyanic-selkie/wikianc huggingface dataset:
Fadejevas (Šunvilai)
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Ragainės apskrities (1922–1945 m. Tilžės-Ragainės apskrities) kaimas, kaimo bendruomenė, nuo 1935 m. balandžio 1 d. savivaldybė. 1931 m. sausio 1 d. prijungti Kluiksvietė ir Noihofas-Hohenbergas (, 1905 m. gruodžio 1 d. buvo 52 gyventojai) ir Noihofas-Nojendorfas (Neuhof-Neuendorf, 28 gyv.). 1946–2008 m. Žilino apylinkės gyvenvietė, 1993 m. prijungtas Jurjevas.
Gyventojai
Kaime 2010 m. buvo 9 gyvenamieji namai.
Ferrari 488 GTB
Ferrari 488 GTB – sportinis automobilis 2015 m. pradėtas gaminamti Ferrari kompanijos. Modelis buvo pristatytas 2015 m. vasario 3 d. dar prieš pagrindinę demonstraciją 2015 m. Ženevos automobilių parodoje.
Šis modelis turi dvigubo turbo 3,9 litro V8 variklį, pasiekiantį 661 AG. Kompanijos skaičiavimais, 488 GTB iki 100 km/val įsibėgėja per 3 sekundes bei pasiekia maksimalų 330 km/val greitį. Vidutinės modelio kuro sąnaudos siekia 11,4 litro 100 km.
488 GTB žurnalo Top Gear buvo išrinktas 2015 m. superautomobiliu. 2017 m. Motor Trend išrinko geriausiu vairuotojo automobiliu.
2019 m. modelį pakeitė Ferrari F8 automobilis.
Dėmėtoji mauda
Dėmėtoji mauda (Conium maculatum) – daugiametis žolinis augalas, priklausantis salierinių (Apiaceae) šeimos maudų (Conium) genčiai.
Auga patvoriuose, panamėse, sąvartynuose, dykvietėse, pakelėse, krūmuotuose šlaituose. Mėgsta sausoką molio ir priemolio dirvožemį, kuriame gausu azoto. Žydi iki rugsėjo pabaigos. Labai nuodingas.
Žiedus apdulkina vabzdžiai. Visose augalo dalyse yra nuodingų alkaloidų, kurie lengvai suyra augalą išdžiovinus. Ypač pavojingi neprinokę vaisiai. Ji nevartojama jokioms ligoms gydyti, komponentai draudžiami naudoti net kosmetikoje. Senovės Graikijoje maudos nuoviro duodavo gerti mirti pasmerktiems nusikaltėliams. Dėmėtosios maudos tinktūra buvo nunuodytas senovės graikų filosofas Sokratas. Žolę galima panaudoti kaip insekticidą. Vartojama ir homeopatijoje.
Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 66 psl.
Augustavo uosto direkcijos pastatas
Augustavo uosto direkcijos pastatas  – istorinis pastatas Augustavo mieste. Pastatas yra adresu: ul. 29 Listopada 5a. Pastatas pastatytas 1829 metais, statant Augustavo kanalą. Pastatas medinis, ampyro stiliaus. Nuo XIX a. vidurio pastatas buvo naudojamas kaip uosto direkcija ir direkcijos vadovų gyvenamasis namas. XX a. 8 dešimtmetyje pastatas buvo kapitaliai restauruotas. Šalia šio pastato yra Augustavo vandens telkinių direkcijos pastatas. Nuo 1973 m. pastate eksponuojama Augustavo kanalo statybos istorija. Pastatas kartais klaidingai vadinamas Prandzinskio dvaru (dworkiem Prądzyńskiego), kuris yra maišomas su Augustavo kanalo architektui Ignotui Prandzinskiui priklausiusiu namu adresu ul. Wojska Polskiego, kuris sudegė 1831 metais. 1979 m. vasario 17 d. pastatas įtrauktas į Palenkės vaivadijos istorinių paminklų sąrašą.
Džuangų kalba
Džuangų kalba – džuangų tautos, gyvenančios Kinijoje, kalba. Dauguma kalbančiųjų gyvena Guangsi džuangų autonominiame regione. Džuangų kalba, priklausanti tajų kalbų grupei, yra oficiali šio regiono kalba.
Standartizuota džuangų kalba paremta Vumingo srities (武鸣县) dialektu. Buji kalba, laikoma kaip atskira Kinijos kalba, iš tikrųjų yra tik kiek kitokia džuangų kalba forma, vartojama Guidžou provincijos pasienyje. Yra dialektinis kontinuumas tarp džuangų ir buji kalbų.
Džuangų kalba yra toninė kalba. Ji turi šešis tonus atviruose skiemenyse.
Taip pat yra du tonai (aukštas ir žemas) uždaruose skiemenyse.
Džiovanis Činis
Džiovanis Činis (, de Cino, de Cinno; g. 1495 m. Settignano, Italija – m. 1564 m. Krokuvoje arba Vilniuje) – italų architektas ir skulptorius.
D.Činio architektūros ir skulptūros kūriniams yra būdingos brandžiojo Toskanos Renesanso požymiai: orderių, kupolo naudojimas, harmoningos kompozicijos, tipiška renesansinė ornamentika (Lenkijoje ir Lietuvoje šis dailininkas specializavosi skulptūrinių reljefų kūrime).
Biografija
1504–1519 m. gyveno Sienoje. Manoma, kad čia galėjo mokytis ir dirbti Lorenzo da Mariano (Marrinos) aplinkoje.
1519 m. rugpjūčio 4 d. atvyko į Krokuvą ir dirbo Lenkijos karaliaus Žygimanto Senojo dvare.
Nuo 1534 m. nuolat lankėsi ir dirbo Vilniuje, apie 1545 m. čia apsigyveno (šaltiniuose vadinamas karališkuoju architektu ir akmentašiu – murator lapicida regius ).
Bendradarbiavo su kitais italų dailininkais – Bartolomeo Berrecciu, Bernardu da Gianotisu, Giovanni Maria Padovanu, broliu Baltramiejumi (Bartolomeo Senensis).
Kūriniai
thumb|Jogailos antkapinis paminklas Vavelio katedroje. Baldakimo autorius D.Činis (1519–1524 m.)
Laukiniai
Laukiniai – kaimas Ignalinos rajono savivaldybėje, 6 km nuo Kazokinės.
Molukinė kakadu
Molukinė kakadu (Cacatua moluccensis) – kakadu (Cacatuidae) šeimos papūga.
NCL
NCL, Ncl arba ncl be taškų arba su taškais gali reikšti:
Ekstraklasa
Ekstraklasa – aukščiausioji Lenkijos futbolo lyga.
Formatas
Lygoje žaidžia 16 komandų, kurios kiekvieną sezoną tarpusavyje sužaidžia po dvejas rungtynes.
Istorija
Lenkija 1918 m. atgavo nepriklausomybę. O Ekstraklasa lyga ir Lenkijos futbolo federacija (Polski Związek Piłki Nożnej) buvo įkurti 1919 m.
Vieninga lyga suformuota 1927 m.
Prizininkai
LKS Lodz || Polonia Warszawa || Wisla Krakow ||
Tarpvietė
thumb|Vyro tarpvietės raumenys Tarpvietė – žmogaus kūno paviršiaus vieta tarp išangės ir išorinių lytinių organų.
Moters tarpvietė yra tarp didžiųjų lytinių lūpų sandūros ir išangės. Tai yra raumenų ir fascijų darinys, iš išorės padengtas oda. Ilgis 3–4 cm. Raumenys išsidėstę trimis sluoksniais ir sudaro dubens dugną, į kurį remiasi vidiniai lytiniai organai. Ypač svarbūs yra užpakalinės angos raukai (sfinkteriai), kurie susiaurina tiesiosios žarnos ir makšties angas.
Pažeidus tarpvietę ir dubens dugno raumenis, nusmunka ir net gali iškristi lyties organai, kartu gali nusmukti šlapimo pūslė ir tiesioji žarna. Tokiu atveju reikalinga operacija.
Vyro tarpvietė yra tarp varpos su sėklidžių kapšeliu ir išangės. Tyrimai parodė, kad vyrų tarpvietė dvigubai ilgesnė nei moterų.
Echmėja
Echmėja (Aechmea) – bromelijinių (Bromeliaceae) šeimos augalų gentis, kuriai priklauso daug epifitinių rūšių. Genties pavadinimas kildinamas iš graikų k. žodžio aichme – ietgalis; žiedynas panašus į ietgalį.
Gentyje yra apie 140 rūšių, paplitusių Pietų Amerikoje ir Meksikoje. Auginama kambariuose ir oranžerijose kaip dekoratyviniai augalai.
Jūras Balkevičius
Jūras Balkevičius (g. 1954 m. rugsėjo 8 d. Kaunas) – lietuvių architektas, Vilniaus dailės akademij os profesorius.
Biografija
1972 m. baigė Kauno J. Naujalio meno mokyklą (dabar Kauno menų gimnazija).
1972-1977 m. studijavo Lietuvos dailės institute (nuo 1990 m. Vilniaus dailės akademija), architektūros katedroje (baigė architektūros studijas su pagyrimu).
Nuo 1977 m. Lietuvos dailės instituto (dabar Vilniaus dailės akademija) dėstytojas, 1987–1989 m. Architektūros katedros vedėjas; 1992 m. docentas; 2007 m. profesorius. Dėsto architektūrinio projektavimo disciplinas II kursui, vadovauja baigiamiesiems architektūros bakalaurų bei magistrantų darbams.
Nuo 1985 m. Lietuvos architektų sąjungos, nuo 1995 m. Lietuvos kraštovaizdžio architektų sąjungos narys.
1991 – 2000 UAB “NUMAS”, architektas, projektų vadovas, nuo 2000 UAB “NUMAS”, direktorius, projektų vadovas. Pastoviai dirba kūrybinį darbą, projektuoja individualius ir visuomeninius statinius, memorialinius ir kraštovaizdžio objektus.
Kūryba
Kūrybai būdingas lakoniškumas, formų minimalizmas, tiksli geometrinių plokštumų ritmika.
RADIUS
RADIUS  – kompiuterių tinklo protokolas, leidžiantis centralizuoti autentifikacijos (prieigos), autorizacijos ir apskaitos valdymą tinklo naudotojams arba įrenginiams, besijungiantiems prie tam tikrų tinklo paslaugų. Programinė RADIUS protokolo realizacija dažnai tapatinama su Autentifikacijos, Autorizavimo ir Apskaitos paslauga (AAA).
Kai tinklo naudotojas arba įrenginys prijungiamas prie tinklo, įvyksta autentifikacija, nebent tinklas arba paslauga yra atvira ir autentifikacijos nereikalauja. Autentifikavus naudotoją, RADIUS paslaugą teikianti tarnybinė stotis nustato, kokios prieigos teisės yra suteiktos autentifikuotam vartotojui, t. y. tokiu būdu jį autorizuoja, suteikdama atitinkamas prieigos teises – įvyksta autorizacija. Įrašai apie įvykius (pvz., sėkmingą ar nesėkmingą vartotojo autentifikaciją, autorizaciją, atsijungimą) bei sėkmingo prisijungimo statistika (pvz., prisijungimo metu persiųstas duomenų kiekis) registruojami ir saugomi tarnybinės stoties apskaitos žurnale, t. y. vyksta apskaita.
AAA
right|thumb|200px|HP ProCurve komutatoriaus RADIUS konfigūravimo kontekstas Autentifikacijos, autorizavimo ir apskaitos procesai, realizuojami RADIUS protokolo pagalba, yra vadinami AAA procesais. Autentifikacijos, autorizavimo ir apskaitos paslaugą dažnai tiekia skirtingos dedikuotos tarnybinės stotys, tarpusavyje susietos bendromis duomenų bazėmis, saugančiomis informaciją apie vartotojus, vartotojų prieigos teises, tinklo resursus ir šių resursų panaudojimo statistiką.
Daugumos tinklo įrenginių RADIUS paslaugos nuostatų kontekstas susiejamas su komanda „aaa“.
Cristian Chivu
Kristianas Kivu (g. 1980 m. spalio 26 d.) – futbolininkas, Rumunijos rinktinės ir Internazionale klubo gynėjas.
žaidžia nuo 1999 m. Su rinktine dalyvavo 2000 ir 2008 m. Europos futbolo čempionatuose.
Dirvonai (12232058)
Dirvonai – ežeras Lietuvoje, Ukmergės rajone, 1,5 km į pietryčius nuo Deltuvos, Užuoraisčio pelkės pietrytinėje dalyje, Deltuvos botaniniame draustinyje. Ežero ilgis iš pietų į šiaurę – 0,29 km, plotis – iki 0,16 km. Altitudė 76,3 m. Krantai žemi, pelkėti, apaugę medžiais ir krūmais, tik rytinis aukštesnis ir sausas – plyti dirbami laukai. Į šiaurės vakarus už 0,3 km telkšo dar vienas Dirvonų ežeras. Šiaurėje išteka upeliukas link Storės upės (Šventosios intakas). Šalia ežero įsikūręs Pagojės kaimas.
Vasco da Gama
Vaskas da Gama (, 1460 m.      Sinesas, Alentežas, Portugalija –  1524 m. gruodžio 24 d. Kočis, Indija) – portugalų jūrininkas, jūrų kelio iš Europos į Indiją atradėjas.
Biografija
Vaskas da Gama gimė 1460 m. Sinese, nedideliame uoste Alentežo provincijoje. Nedaug žinoma apie jo jaunystę. Pagal Antonijų de Limą, Vaskas da Gama kilo iš aukšto luomo šeimos, kuri minima jau 1166 m., nors apie vyrišką liniją be „baltų dėmių“ žinoma nuo 1280 m., iki Alvaro da Gamos, kurio palikuonis buvo jo tėvas Estevanas da Gama. Jis ėjo Sineso alkaldo (valdytojo) ir teisėjo pareigas. Vasko da Gamos mama, Isabelė Sodra, buvo anglė. Vaskas buvo jų trečiasis sūnus (vyriausiasis buvo Paulas da Gama). Kaip didikas, taip pat alkaldo ir teisėjo sūnus, Vaskas gavo aukštąjį išsilavinimą Lisabonoje, kurioje praleido jaunystę. 1484 m. tapo jūrininku. Žinoma, kad tarp 1484 m. ir 1492 m. studijavo astronomiją ir navigaciją Evoros mokykloje. 1492 m. vadovavo Portugalijos kolonijos gynybai nuo Prancūzijos Gvianos krantuose.
Jūrų kelionės
XV a. Portugalijos navigacijos mokykla daug prisidėjo prie žinių apie Afrikos krantus. Visa tai XV a. gale baigėsi Afrikos apiplaukimu ir kelio į Indiją aplink Afriką atradimu. Indija tuo metu buvo turtinga įvairių prieskonių.
Šita užduotis buvo patikėta Vasko tėvui Estevão da Gama, tačiau šis mirė dar neprasidėjus pasiruošimui. Tada ekspedicijos vadovu buvo paskirtas jo sūnus Vaskas. Jis išplaukė 1497 m. liepos 8 d. su „Santa Maria de Belém“, iš Lisabonos uosto, netoli Ermida do Restelo koplyčios, pastatytos Henriko Jūrininko. Toje koplyčioje Vaskas da Gama ir jo įgula meldėsi naktį prieš išplaukimą, siekdami įamžinti jūrų kelio į Indiją atradimą. Vaskas da Gama paliko Lisaboną su keturiais laivais (Sao Gabriel, Sao Rafael, Berrio ir São Miguel) ir 160 žmonių įgula (kai kurie šaltiniai nurodo 170 žmonių skaičių), kurioje būta nemažai kalinių.
Kelionė vedė per Atlantą, Kanarų ir Žaliojo Kyšulio salas. Nors dalis kelio iki Gerosios Vilties kyšulio buvo jau žinoma, kelionė nebuvo lengva. V. da Gama turėjo malšinti maištus, kovoti su didelėmis audromis ir skorbutu, alinusiu įgulą. Gruodžio 16 d. įgula praplaukė pro Fish River ir plaukė per nežinomus europiečiams vandenis. Krantas, pro kurį praplaukė per Kalėdas, buvo pavadintas Natalija (vėliau Natalis). Sausio mėnesį pasiekė dabartinį Mozambiką, kontroliuojamą arabų rytinėje Afrikos pusėje ir priklausiusį Indijos vandenyno prekybos tinklui. Būdamas taip toli, V. da Gama pasamdė Malindyje (dab. Kenija) vedlį, kuris nuvedė ekspediciją toliau iki Kalikuto pietvakariniuose Indijos krantuose (1498 m. gegužės 20 d.). Vietiniai arabų pirkliai V. da Gamą sutiko labai priešiškai. Galop jis gavo tam tikrų nuolaidų, bet turėjo plaukti be perspėjimo po to, kai Kalikuto radža bandė jį priversti palikti visas prekes kaip užstatą. V. da Gama sulaikė prekes ir paliko keletą portugalų su pavedimu vykdyti prekybą (faktoriją).
Vaskas da Gama užėmė rytų Afrikos arabų uostą Kilvą (dab. Tanzanija), kuris buvo panaudotas Portugalijos laivų palaikymui. V. da Gama vykdė piratinę veiklą prieš arabų prekybos laivus, sumušė Kalikuto flotilę, kurią sudarė 29 laivai, ir galiausiai užėmė patį uostą. Gavo vertingą prekybinę vietą ir didelį grobį, kas jam užtikrino išimtinį Portugalijos karūnos pripažinimą. Grįžęs į Portugaliją, gavo drąsiojo titulą Vidigueira ir žemes, priklausančias Bragansos karališkai šeimai.
Įgavęs reputaciją kaip mokantis „pataisyti“ problemas atsirandančias Indijoje, Vaskas buvo ten dar kartą pasiųstas 1524 m., kad pakeistų nekompetentingą portugalų gyvenvietės vicekaralių Eduardą de Menezesą, tačiau atplaukęs į Kalikutą netrukus mirė. Buvo palaidotas pirmojoje Indijos bažnyčioje (šv. Pranciškaus bažnyčia Kočine), o 1539 m. jo palaikai perkelti į Portugaliją ir palaidoti Vidigeiroje (Sinesas).
Kelionių svarba
V. da Gama, kaip niekas po Henriko Jūrininko, prisidėjo prie Portugalijos kolonijinės sėkmės. Pirmoji kelionė į Indiją, jo veržlumas ir politika, taip pat karinė jėga sustiprino Portugalijos prekybines pozicijas Indijos vandenyne. Jūrų kelio atradimas į Indiją aplenkiant arabų šalis atėmė iš arabų prekybos su Indija monopolį. Tarp bendraamžininkų Vaskas da Gama tapo labai populiarus, jo nuopelnus apdainavo poetai ir keliaujantys dainininkai. Portugališka liaudies epopėja Lusiada, parašyta Luís de Camões, iš dalies skirta Vaskui da Gamai.
Boguševas (Monkų valsčius)
Boguševas – kaimas Lenkijos šiaurės rytuose, Monkų valsčiuje, Monkų apskrityje, Palenkės vaivadijoje.
Istorija
Nuo VIII a. pr. m. e. iki XIX a. šiose vietovėse gyveno lietuviams artima baltų gentis – jotvingiai. Nuo XIII-XIV a. iki 1569 m. kaimas priklausė Lietuvos Didžiajai Kunigaikštystei. XVI a.-XX a. kaime stovėjo stačiatikių Boguševo Šv. Paraskevo cerkvė.
French house
Istorija
French house daug įtakos turėjo 1970-ųjų Euro disko ir neilgai gyvavęs space disko (kosminis disko), kuris Prancūzijoje buvo labai populiarus. Daug įtakos turėjo ir P-Funk stilius. Tačiau vieną iš didžiausių įtakų šiai muzikai padarė elektroninės muzikos kūrėjas ir grupės Daft Punk narys Thomas Bangalter. Šis stilius sparčiai populiarėjo, ir buvo nuolat rodomi muzikos klipai ar specialios šio muzikos stiliaus laidos. Tokios grupės kaip Daft Punk, Cassius ir Stardust buvo pirmosios Prancūzijos grupės, pasiekusios tarptautines aukštumas, ir savo klipuose rodyti šio stiliaus ištakos šaknys (mat daugelyje klipų vaizduojami su tuo stiliumi susiję dalykai, dj’ai ir t.t). Neilgai trukus populiarumo susilaukė ir tokie atlikėjai kaip Bob Sinclair ir Modjo, kurie prisidėjo prie šios muzikos populiarinimo. Dabar daugelis šio žanro atlikėjų nebe kuria kažko tikrojo french house, o kitą, tačiau nemažai panašumų turintį stilių – electro house, kurį yra labai pamėgę tectonik šokėjai.
Terminai, kilmė ir pakitimai
Sąvoką „french house“ pirmą kartą buvo paminėta 1999 m., vienoje iš televizijos kanalo MTV laidų, norint apibūdinti Prancūzijos muzikos tokį staigų sprogimą. Laidos metu buvo apklausinėjami garsesni atlikėjai, norint supažindinti europiečius su šią muzika, nes daugelis Europoje šį stilių vadino new disko ar disko house. Ypač vadinamasis „disko house“ buvo populiarus Graikijoje, taip pat Kanadoje ar Ibizos saloje, kur britų turistai pamėgę šią salą atostogaudavo ir klausydavo šios muzikos vakarėliuose. Tačiau šiandien vadinamąjį happy house tebegroja keletas dj'ų Londone, kurie priklauso muzikos įrašų kompanijai Ministry of sound.
French house visada turėjo du labai artimus bruožus: tai vadinamasis French touch, kuriam daug įtakos turėjo „space disco“, bei kitas bruožas – Euro disco, kuriam daug įtakos turėjo 70-ųjų muzika, o ypač Alec R. Costandinos muzikinė produkcija. 2000 m. šie du dalykai skilo. Tačiau french house išliko prie vadinamojo french touch tipo, Euro disco vokalų ir raminančių space disco temų. Kažką panašaus į tai sukūrė Bob Sinclair 2006 m. , savo garsiajame hite World, Hold On (Children of the Sky), tačiau retai kad koks atlikėjas vartotų visus tris elementus savo kūryboje. Space disco dar buvo galima vadinti populiariu, tačiau tik pačioje Prancūzijoje. Vėliau šis disco muzika virto į sunkiąją instrumentinį French house versija, o netrukus net imta šią muziką kai kur vadinti gėjų muzika. Ibizoje disco huose imta maišyti su kitų stilių priemaišomis, todėl ir ten keitėsi pati muzika.
French house turėjo nemažos įtakos atlikėjui Benny Benassi, kuris naudodamas šiuos elementus sukūrė tek-house, kuris Prancūzijoje susilaukė didelio pasisekimo. Daugelis kūrinių buvo remixuota electro house stiliumi, dėl ko greitai atsirado didelė auditorija žmonių, šokančių garsųjį Tectonic šokį.
Žinomi atlikėjai
French house
Gelačio vienuolynas
Gelačio vienuolynas  – vienuolynas, esantis vakarų Gruzijoje, Imeretijos regione, netoli Kutaisio miesto. Gelačio vienuolynas pradėtas statyti 1106 m. valdant karaliui Dovydui IV. Tuo metu Gruzija išgyveno savo „aukso amžių“ – augo šalies ekonomika, klestėjo bei plėtėsi miestai. Vienuolyno statybos buvo baigtos 1130 m. XIII a. – XIV a. išplėstas. Per gausius karinius konfliktas buvo gerokai apgadintas.
Šiame vienuolyne yra palaidota daug žymių Gruzijos valdovų. 1994 m. Gelačio vienuolynas įtrauktas į Pasaulio paveldo sąrašą.
thumb|left|230px|Centrinis Gelačio vienuolyno kupolas
Istorija bei kultūra
XIII–XIV a. vienuolynas buvo papildytas naujais pastatais, tačiau, Gruzijai įsivėlus į karinius konfliktus su mongolų bei osmanų imperijomis, daugelis vienuolyno pastatų buvo smarkiai apgadinti. 1510 m. į Gruzijos teritoriją įsiveržę turkai sudegino vienuolyno bažnyčią.
Gelačio vienuolynas ilgą laiką buvo vienu didžiausių kultūros ir švietimo centrų Gruzijoje. Jame veikusioje akademijoje dirbo žymūs mokslininkai, filosofai, teologai.
Vienuolynas žymus dėl savo architektūros, didelės mozaikų ir metalo dirbinių kolekcijos, freskų.
Apple I
Istorija
S. Vozniako draugas Stivas Džobsas sumanė parduoti šį aparatą. Apple I buvo pirmasis Apple kompanijos produktas, todėl šio projekto finansavimui S. Džobsas pardavė vienintelę susisiekimo priemonę – Volkswagen Microbus, o S. Vozniakas pardavė savo kalkuliatorių HP-65 už 500 JAV dol. Kompiuteris pirmą kartą pademonstruotas Savadarbių kompiuterių klube 1976 m. Palo Alte, Kalifornijoje.
Apple I 1976 m. liepos mėn. buvo parduodamas už 666, 66 JAV dol., nes S. Vozniakas „mėgo pasikartojančius skaičius“. Priešingai, nei kiti mėgėjų kurti kompiuteriai, kurie buvo parduodami kaip detalių ir komponentų rinkiniai, Apple I buvo visiškai surinkta montažinė plokštė su daugiau kaip 60 lustų. Tačiau vartotojui pačiam dar teko pridėti korpusą, maitinimo transformatorių, įtampos jungiklį, klaviatūrą, monitorių. Vėliau už 72 JAV dol. buvo siūloma papildoma sąsajos plokštė ryšiui su kasetiniu magnetofonu, duomenų saugojimui.
1977 m. balandžio mėn. kompiuterio kaina nukrito iki 475 JAV dol. Juo buvo prekiaujama iki rugpjūčio mėn., nors jau balandžio mėn. buvo pasirodęs Apple II. Iš viso buvo pagaminta apie 200 Apple I kompiuterių.
Palikimas
2012 m. duomenimis, kolekcionieriai turi išsaugoję apie 50 šio modelio aparatų. 2003 m. buvo pagamintas Apple I klonas, suderinamas su originalia programine įranga, kuris vadinosi Replica 1 ir kainavo apie 200 JAV dol. Taip pat išleidžiami detalių komplektai su savarankiško surinkimo instrukcijomis. Šį kompiuterį palaiko emuliatorius MESS.
2013 m. gegužės mėn. Vokietijos mieste Kelne vykusiame aukcione vienas pirmųjų „Apple-1“ parduotas už rekordinę sumą – maždaug 670 tūkst. dolerių. Originalus 1976-ųjų gamybos aparatas buvo vienas iš šešių dar vis veikiančių „Apple 1“ kompiuterių. 2012 m. lapkritį vienas iš jų „Breker“ aukcione buvo nupirktas už 640 tūkst. dolerių.
Italijos futbolo varžybos 1998–1999 m.
Italijos futbolo varžybos 1998–1999 m.
Lempažuvės
Lempažuvės (Lampichthys) - žibintūninių (Myctophidae) šeimos žuvų gentis.
Auksinis kompasas (filmas)
Auksinis kompasas – 2007 m. JAV fantastinis filmas pagal Filipo Pulmano to paties pavadinimo knygą. Filmo režisierius – Chris Weitz. Filmui scenarijų parašė Chris Weitz ir Tom Stoppard. Kino kompanija New Line Cinema oficialiai pranešė, kad filmo premjera numatyta 2007m. gruodžio 7 d.
Pirmasis filmo reklaminis klipas pristatytas 2007 m. kovo 23 d. Jį galima pamatyti oficialioje filmo interneto svetainėje.
Filmavimas
right|thumb|270px|Kadras iš filmo. Ponia Koulter ([[Nicole Kidman) ir Laira Belakva (Dakota Blue Richards)]]
Filmavimas prasidėjo „Šepertono studijose" 2007 rugsėjo 4 d. Paskutinės scenos nufilmuotos 2007 vasario 30 d. Keletas papildomų scenų buvo filmuojamos netoli Grindelvaldo Šveicarijoje 2007-ųjų gegužės pradžioje ir Redklifo aikštėje Oksforde birželio vidury. Peizažinės scenos buvo filmuojamos Skandinavijoje - Norvegijoje bei Svalbarde, tačiau nedalyvaujant aktoriams, nes prodiuseriai būgštavo, jog jauni aktoriai gali neatlaikyti didelių šalčių.
Gran Porto rajonas
Gran Porto rajonas − Mauricijaus rajonas, užimantis pietrytinę salos dalį. Administracinis centras − Majeburas (Mahébourg).
Į rajoną įsitepia Gan Porto įlanka, prie kurios yra svarbus Majeburo uostas. Šiaurinė teritorijos dalis kalnuota ir miškinga, rytuose yra plynaukštė, tinkama arbatmedžių auginimui, o pietuose yra Sero Seewoosagur Ramgoolam tarptautinis oro uostas. Rajonui priklauso La Paso sala (Île de la Passe).
Manos al Aire
„Manos al Aire“ yra pirmasis singlas iš studijinio albumo „Mi Plan“ ispanų kalba, išleistas Kanados/portugalų atlikėjos Nelly Furtado.
Išleidimas
Singlas buvo išleistas į radijo eterį pasauliniu mastu 2009 m. birželio 29 d., o kitą dieną jau buvo galima atsisiųsti dainą. Pirmoji dainos ištrauka debiutavo „Universal Music Latino“ svetainėje.
Dainos žodžiai
Ši daina yra apie mergina, kuri pavargo pyktis su savo mylimuoju. Todėl ji „iškelia rankas į orą“ (t. y. pasiduoda).
Vaizdo klipas
Klipas prasideda Nelly su savo mylimuoju lankantis pas psichologę. Jie pykstasi, po to rodoma Nelly kariškais drabužiais apsirengusi važiuojanti visureigiu. Klipo esmė, jog Nelly važiuoja iš „emocinio karo“, ir važiuojant namo ji išmeta visus ginklus. Išlipus iš mašinos ji nusimeta savo amuniciją, piniginę, net drabužius. Klipo pabaigoje Nelly tik su šortais, ir marškinėliais ir su balta vėliava rankose pasirodo prie savo mylimojo durų. Jis atidaro ir priima Nelly.
Pasisekimas topuose
Singlas Vokietijoje ir Italijoje pasiekė #2 poziciją. Tačiau kituose Media Control Charts topuose daina pasiekė pirmąją vietą. Europos tope Eurochart Hot 100 Singles daina pasiekė 8-ąją vietą. Daina per kelias savaites sugebėjo pasiekti Top 10-tuką Austrijoje, Belgijoje, Ispanijoje ir Italijoje. Šveicarijoje daina pasiekė aukščiausią poziciją – #1 vietą.
Singlo turinys
Atsisiuntimas
Vokietijai skirtas singlas
Vokietijai skirtas maxi-singlas
Prancūzijai skirtas singlas
Klubiniai miksai
Topai
{| class="wikitable sortable" !align="left"|Topas (2009) !align="left"|Vieta
Orange Polska
thumb|right|125px|2005 Orange Polska kompanijos ženklas Orange Polska – Lenkijos mobiliųjų telekomunikacijų operatoriaus „PTK Centertel“ prekinis ženklas. „Centertel“ įkurta 1991 metais analoginio tinklo valdymui, vėliau kompanija sukūrė GSM tinklą „Idea“. Nuo 2005 metų kompanija naudoja „Orange“ prekinį ženklą.
Liachavičai
Liãchavičai (arba Liachovičiai, ) – miestas vakarų Baltarusijoje, Bresto srityje, prie Viedzmos upės, 20 km į pietryčius nuo Baranovičių. Liachavičų rajono centras.
thumb|260px|left|Liachavičų Šv. Juozapo bažnyčia XX a. pradžioje
Istorija
Liachavičai įkurti 1492 m. LDK didikas Stanislovas Goštautas 1537 m. juos padovanojo savo žmonai Barborai Radvilaitei. Vėliau Liachavičai mainais atiteko Chodkevičiams. Prie Liachavičų kūrimo daug prisidėjo Lietuvos didysis etmonas Jonas Karolis Chodkevičius, valdęs juos nuo 1579 m. Jam valdant XVI a. devintame dešimtmetyje – dešimto dešimtmečio pirmoje pusėje pastatyta mūrinė pilis (1610 m. rekonstruota), 1602 m. – bažnyčia. Per 1654–1667 m. Abiejų Tautų Respublikos – Rusijos karą Rusijos kariuomenė buvo apsiautusi Liachavičus, bet nepajėgė užimti. XVII a. – XVIII a. antroje pusėje Liachavičai priklausė didikų Sapiegų giminei. 1706 m. per Šiaurės karą po kelių mėnesių apsiausties Švedijos kariuomenė užėmė ir visiškai sugriovė miestą. 1775 m. Liachavičai atiteko Vilniaus vyskupui I. Masalskiui, kuris čia pastatydino mūrinę bažnyčią, prisidėjo prie miesto atkūrimo.
La Rosaledos stadionas
Tarptautinės varžybos
Estadio La Rosaleda buvo vienas iš septyniolikos šalies stadionų, naudotų 1982 m. XII pasaulio futbolo čempionatui. Buvo sužaistos 3 tarptautinės varžybos. Stadione yra žaidusi Ispanijos rinktinė.
Liachavičai
Istorija
1793–1917 m. miestą valdė Rusijos imperija. XIX a. miestelis ir dvaras, Slucko apskrities Liachavičų valsčiaus centras. Pagal 1921 m. Rygos sutartį Liachavičai atiteko Lenkijai. Nuo 1939 m. priklauso Baltarusijai. 1940 m. suteiktos miesto teisės.
La Rosaledos stadionas
Tarptautinės varžybos
1976 m. stadione vyko UEFA Čempionų lygos atrankos etapo varžybos tarp Real Madrid CF ir Club Brugge KV.
2002 m. vyko UEFA Intertoto taurės finalas, kuriame Málaga CF, kartu su Fulham FC ir VfB Stuttgart, tapo pirmos vietos nugalėtojai.
Liachavičai
Lietuviai
XIV a. – XVI a. tarp Liachavičų, Baranovičių ir Nesvyžiaus buvo didelė lietuvių kalbos sala. Čia – daug vietovardžių, susijusių su Lietuvos vardu, kitomis baltų gentimis (jotvingiais, latviais, prūsais), kurių atstovai, J. Ochmanskio nuomone, XI a. – XIII a. rusų kunigaikščių galėjo būti paimti į nelaisvę ir čia apgyvendinti. Baltizmų esama ir toliau į rytus nuo Liachavičų, kur teka upės Nača, Maža, yra Jodčicų (Juodžių) ir kiti kaimai, kuriuose 1614 m. dar gyveno lietuvių.
La Rosaledos stadionas
Koncertai
Be futbolo, stadione vyko ir tokių grupių ar atlikėjų kaip George Michael, Shakira, Maná, Alejandro Sanz ir RBD muzikos renginiai.
Ras Tanura
Ras Tanura  – miestas Saudo Arabijos šiaurės rytuose, pusiasalyje prie Persijos įlankos, Rytų emyrate. 3200 gyventojų. Svarbus naftos eksporto uostas. Aplinkiniuose vandenyse – naftos gavyba.
4 m. pr. m. e.
'''4 m. pr. m. e.''' buvo keliamieji metai, prasidedantys pirmadienį pagal Grigaliaus kalendorių.
Gimtadieniai
Nedatuota
Dagiliai (Rokiškis)
Dagiliai – kaimas Rokiškio rajono savivaldybėje, 7 km nuo Kriaunų.
Raudongalvė sniegena
Raudongalvė sniegena (Carpodacus erythrinus) – kikilinių (Fringillidae) šeimos paukštis. Patinas ryškiai raudonos spalvos. Sparnai su neryškiomis juostelėmis. Snapas stiprus, rudas.
Gyvena krūmais apaugusiuose upių ir ežerų krantuose. Lizdą krauna neaukštai krūmuose. Deda 4-6 melsvus kiaušinius, išmargintus juodais taškeliais. Lietuvoje reta rūšis.
thumb|left|Dėtis
F.A.M.E.
F.A.M.E. – ketvirtasis studijinis amerikiečių atlikėjo Chris Brown albumas, išleistas 2011 m. kovo 18 d. Tai – paskutinis atlikėjo albumas, išleistas „Jive Records“ leidykloje. Albume dainas kartu atlieka tokie atlikėjai, kaip Wiz Khalifa, Game, Timbaland, Big Sean bei kiti. Albumo singlai „Yeah 3x“ ir „Beautiful People“ turėjo didelį pasisekimą Europoje, o „Look at Me“ – JAV.
Nepaisant to, jog albumas sulaukė skirtingų kritikų įvertinimų, jis debiutavo pirmojoje „Billboard 200“ reitingo vietoje, per pirmąją savaitę JAV pardavus 270 tūkstančius kopijų. Tai – pirmasis Brown albumas, pasiekęs šią viršūnę. 2021 m. spalio mėnesio duomenimis, JAV parduota virš trijų milijonų albumo kopijų ir jis tapęs triskart platininiu.
2012 m. „Grammy“ apdovanojimuose „F.A.M.E.“ laimėjo geriausio R&B albumo nominacijoje. Singlas „Look at Me Now“ buvo nominuotas geriausio repo atlikimo bei geriausios repo dainos nominacijose.
Hiroshima Green Arena
Hirošimos „Žalioji Arena“ – universalus, tarptautinio lygio sporto, pramogų ir verslo kompleksas Hirošimos mieste Japonijoje.
Arena talpina 8000 žiūrovų. Joje vyko 2006 m. Pasaulio krepšinio čempionato grupės rungtynės.
Ditupė
Ditupė – upelis Lietuvoje, Klaipėdos rajone; Minijos dešinysis intakas. Prasideda į pietus nuo Dumpių, prie Klaipėdos vandenvalos įrenginių. Teka pietų kryptimi. Įteka į Miniją 33,0 km nuo jos žiočių, Dituvoje.
Turi du kairiuosius ir du dešiniuosius bevardžius intakus. Visa upės vaga sureguliuota. Prie Dituvos įsikūrę Spengiai, Mickai, Dituva.
Senesnė upėvardžio lytis, matyt, *Dituva (plg. istoriniuose šaltiniuose minima Dittua, Dittowa, Ditua). Šaknies dit- reikšmė neaiški. Galbūt iš („šviesti, rodytis“; plg.  „diena“).
Frazerio žibakės
Frazerio žibakės (Lampanyctodes) – žibintūninių (Myctophidae) šeimos žuvų gentis.
Laukiniai Šunkariai
Laukiniai Šunkariai – kaimas Kazlų Rūdos savivaldybėje, 5 km į pietvakarius nuo Jankų.
Kardasparniai
Kardasparniai (Campylopterus) – kolibrinių (Trochilidae) šeimos paukščių gentis.
Gyvena miškų, ypač kalnų, pakraščiuose prie upelių. Ant apatinių šakų suka didelį puodelio formos lizdą. Deda 2 baltus kiaušinius.
Jungtinė Karalystė 2010 m. žiemos olimpinėse žaidynėse
Jungtinės Karalystės sportininkai dalyvavo 2010 m. žiemos olimpinėse žaidynėse Vankuveryje, Kanada.
30px|alt=|link= Akmenslydis
Moterų komanda
Vyrų komanda
30px|alt=|link= Greitasis čiuožimas trumpuoju taku
Vyrų komanda
Moterų komanda
Friedrich Börschmann
Fridrichas Bioršmanas (1870 m. birželio 9 d. Priekulėje, Vokietijos imperija - 1941 m. Berlyne, Trečiasis Reichas) – Vokietijos medikas ir politikas.
Biografija
Gimė 1870 m. birželio 9 d. Priekulėje, jaunesnis brolis Ernst Boerschmann buvo architektas ir sinologas. F. Bioršmanas studijavo mediciną Tiubingeno ir Karaliaučiaus universitetuose. 1898-1900 m. dirbo gydytoju Manheime ir Geldapėje. 1900-1901 m. dirbo gydytoju jūriniuose laivuose. 1901-1907 m. dirbo Alėckoje. 1907-1908 m. dirbo Dancige. 1908-1910 m. dirbo Bartų Romuvoje. 1910 m. pradėjo dirbti Vokietijos raudonajame kryžiuje. I pasaulinio karo metu dirbo karo ligoninėse. Po karo įsitraukė į politiką ir priklausė Barštyno darbininkų ir karininkų politinei organizacijai. Vėliau įsitraukė į Vokietijos socialdemokratų partiją. 1919-1920 m. dalyvavo Veimaro nacionalinėje asamblėjoje ir trumpai dirbo Veimaro reichstage.
Konstantinas Dulksnys
Konstantinas Dulksnys (1901 m. sausio 11 d. Naiviuose, Kupiškio valsčius – 1941 m. liepos 30 d. Maskvoje) – Lietuvos karinis veikėjas, Generalinio štabo pulkininkas.
Biografija
Nuo 1919 m. birželio mėn. Lietuvos kariuomenės savanoris. 1919 m. gruodžio mėn. baigė Kauno karo mokyklą, 1925 m. – Aukštuosius karininkų kursus, 1931 m. – Prahos generalinio štabo akademiją.
Nepriklausomybės kovų metu dalyvavo kautynėse su Lenkijos kariuomenės daliniais, buvo sužeistas. 1931–1933 m. tarnavo Vyriausiajame štabe, 1933–1934 m. Devintojo pėstininkų pulko bataliono vadas. 1932-1940 m. dėstė Vytauto Didžiojo generalinio skyriaus karininkų kursuose ir Aukštojoje karo mokykloje, rašė straipsniu leidiniams "Kardas", "Mūsų žinynas", "Korys", "Trimitas", "Lietuvos aidas". 1934–1940 m. Kariuomenės štabo Informacijos skyriaus viršininkas. 1936 m. Generalinio štabo pulkininkas. Lietuvos kariuomenės įgulose vedė paskaitas apie valstybės saugumą, verbavimo pavojus.
SSRS okupavus Lietuvą, 1940 m. liepos 8 d. paskirtas Lietuvos liaudies kariuomenės karo mokyklos lektoriumi. 1940 m. liepos 19 d. NKVD suimtas, 1940 m. liepos 23 d. išvežtas į Lubiankos kalėjimą Maskvoje ir sušaudytas .miniatiūra|Konstantino Dulksnio gimtoji sodyba Naiviuose
Atminimo įamžinimas
1996 m. Kaune K. Dulksnio vardu pavadinta gatvė.
2011 m. Kaune ant pastato (Gedimino g. 38/Nepriklausomybės a.) atidengta grupinė atminimo lenta "Čia buvusioje Lietuvos kariuomenės generalinio štabo II skyriaus būstinėje dirbo Lietuvos karinės žvalgybos ir kontržvalgybos pulkininkai Kostas Dulksnys, Juozas Mutasaitis ir Petras Kirlys. 1940 m. vasarą sovietų okupantų jie buvo suimti ir 1941 m. sušaudyti Maskvoje".
2018 m. lapkričio 10 d. prie Konstantino Dulksnio buvusios gimtosios sodybos Naiviuose (Kupiškio r.) atidengta atminimo lenta.
Aldona Žemaitytė-Petrauskienė
Aldona Žemaitytė-Petrauskienė (g. 1945 m. liepos 31 d. Simokuose, Šakių apskritis) – Lietuvos žurnalistė.
Biografija
1986–1987 m. Lietuvos architektų sąjungos konsultantė. 1992–1993 m. Lietuvos žurnalistų draugijos pirmininkė. 1994–1996 m. Lietuvos katalikų leidėjų asociacijos pirmininkė. Lietuvos žurnalistų ir leidėjų etikos komisijos narė, Lietuvos žurnalistų sąjungos su kitomis valstybės institucijomis skelbiamų konkursų vertinimo komisijų pirmininkė ir narė. „Į laisvę“ fondo lietuviškai kultūrai ugdyti tarybos ir valdybos, Lietuvos žurnalistų sąjungos tarybos, Lietuvos kultūros fondo valdybos narė.
1988 m. TV filmo „Apraudotieji mūsų namai“ scenarijaus autorė. Daugelio knygų sudarytoja ir redaktorė.
Lytinis fetišizmas
thumb|180px|Moters [[bamba kai kuriems vyrams gali pasirodyti išskirtinai patraukli kūno vieta, tapti fetišu]]
Lytinis fetišizmas ( – švento daikto garbinimas) – pasireiškiantis kito žmogaus tam tikros fizinės savybės, jam priklausančio daikto ar drabužio garbinimu, sukeliančiu lytinį susijaudinimą. Gali jaudinti tam tikros kūno dalys (nagai, plaukai, pėdos, bamba ir kita) arba intymi vieta (pvz., išskirtinai krūtinė), apranga ar apavas (pvz., apatinis, erotinis trikotažas, bikinis, pėdkelnės, aukštakulniai, mokyklinė uniforma), vaidmenų žaidimai (dėstytojo ir studentės), tatuiruotės ir kt. Taip pat gali būti stiprus potraukis tam tikros medžiagos aprangai (pvz., guminei, latekso, nailono, kailinei ir kt.) arba spalvai (ypač juodai ir raudonai, rečiau – mėlynai). Toks objektas ar savybė vadinama fetišu. Reiškiasi patalogine forma kuomet fetišas atsiejamas nuo kūno, pvz, jaudina dėvėtos merginos kelnaitės ar liemenėlė, o ne apatinį trikotažą dėvinti mergina. Tokiu atveju įprastai labiau jaudina dėvėtas apatinis trikotažas negu naujas ar ką tik pirktas, vogtas – labiau nei įsigytas legaliai. Tokie drabužiai, prisidedami prie kūno, sukelia jaudinimą, norą masturbuotis.
Fetišizmu pasižymi gerokai dažniau vyrai nei moterys. Manoma, fetišizmas kyla dėl sąlyginių refleksų, kai konkretus dirgiklis (fetišas) susisieja su susijaudinimu; dirgikliai gali keistis. Kaip lytinis nukrypimas fetišizmas paprastai vertinamas tuomet, kai tai trukdo asmens lytiniam gyvenimui – pvz., jis ieško gyvenimo partnerio tik pagal savo fetišistinius kriterijus, ima slapčia vogti drabužius, nesugeba pasiekti lytinio susijaudinimo be fetišinių objektų ir pan. Tai vienas labiausiai paplitusių lytinių nukrypimų. Manoma, kad tikro fetišizmo atvejais asmuo netgi nepaiso jokių žmogaus, turinčio tam tikrą fetišą, asmeninių savybių.
Reiškinys kaip toks yra žinomas nuo senovės, tačiau terminą pagal dabartinę prasmę 1887 m. pirmą kartą pavartojo prancūzų gydytojas Alfredas Binė (Alfred Binet). Iš pradžių fetišo žodžiu buvo vadinamos Afrikos tautelių figūrėlės, kurioms buvo teikiama magiška galia, jos buvo didžiai vertinamos ir garbinamos. A. Binė pastebėjo, kad kai kurie vyrai moters savybėms, daiktams ar drabužiams teikia tokias pat magiškas ypatybes ir garbina taip pat, kaip Afrikos gentys savo fetišus, todėl lytinį nukrypimą pavadino fetišizmu.
Lėverkuzenas
Lėverkuzenas – miestas Vokietijos šiaurės vakaruose, Šiaurės Reino-Vestfalijos žemėje, į šiaurę nuo Kelno.
Mazochizmas
thumb|150px|right|Mazochistinė demonstracija (2004) Mazochizmas – asmens polinkis skausmui. Mazochizmas taip pat gali būti ir psichologinis t. y., kai žmogus kankina save psichologinėmis problemomis neketindamas imtis veiksmų jas išspręsti, tai galima priskirti depresijai. Lytinis mazochizmas visuomenėje priimamas kaip lytinis nukrypimas ir pasireiškia polinkiu į kančią, kentėjimą, skausmą. Moteriai gali atsirasti dėl vyro grubaus aistringumo, sukeliamo skausmingo spaudymo ar maigymo, vyrams, kurie leidžiasi moters žnaibomi, kandžiojami, dėl vampyriško jos elgesio. Skausmas kenčiamas tol, kol nėra pavojaus gyvybei. Mazochizmą papildanti priešingybė – sadizmas.
Lėverkuzenas
Geografija
Lėverkuzenas priklauso Reino–Rūro aglomeracijai, įsikūręs prie Reino dešiniajame krante, prie Reino ir Vupero upių santakos. Upių uostas; jachtų uostas. Per Lėverkuzeną eina geležinkelis Kelnas–Dortmundas, prie jo susikerta automobilių magistralės Kelnas–Dortmundas ir Kelnas–Oberhauzenas.
Istorija
Lėverkuzenas susikūrė 1930 m. sujungus Vysdorfo miestą ir Šlebušo, Reindorfo, Šteinbuchelio gyvenvietes; 1975 m. prijungtas Opladeno miestas ir kitos gyvenvietės.
Ekonomika
Lėverkuzenas – chemijos pramonės centras (vaistų, dažų, dirbtinio pluošto, sieros rūgšties, augalų apsaugos priemonių, fotochemijos prekių gamyba; BayerAG, Agfa–Gevaert AG įmonės). Moderniųjų technologijų, tekstilės, metalo apdirbimo pramonė, mašinų, automobilių dalių gamyba.
Kultūra
Yra Meno (Morsbroicho rūmuose), fotografijos istorijos, pramonės muziejai. Chemijos mokslinė biblioteka. Teatras. Vyksta kasmetinis džiazo festivalis. Japonų botanikos sodas. Sporto ir poilsio centras.
Dūmų uždanga
Dūmų uždanga – palei žemės ar vandens paviršių sudarytas dūmų debesis, skirtas paslėpti kareivius, kovos ar transporto mašinas, laivus, įtvirtinimus.
Dūmų uždangos paprastai sudaromos naudojant specialius dūmų skleidimo įtaisus (dūmines granatas, dūminius sviedinius, dūminius užtaisus, dūmų generatorius) arba kartais tiesiog padegus dūmijančias medžiagas. Dūmų skleidimo įtaisai gali būti tiesiog išmėtomi reikiamose vietose ar gali būti iššaunami (pvz., tankai paprastai turi dūminius granatsvaidžius). Taip pat uždangą gali sudaryti važiuojantis automobilis, tankas ar kita mašina su dūmų generatoriumi, kuri važiuodama paskui save palieka tirštą dūmų juostą.
Dūmų uždanga neleidžia pamatyti, kurie vietoje už uždangos yra galimi taikiniai. Šiuolaikiniai dūmų generatoriai gali sudaryti tokią dūmų uždangą, kuri blokuoja matymą infraraudonojoje spektro juostoje. Dūmų uždanga gali būti sudaroma tokia tiršta, kad blokuoja priešininko naudojamus lazerinius prietaisus – lazerinius taikinio rodiklius ar lazerinius tolimačius.
Snežka
Snežka yra aukščiausias Krkonošių kalnyno bei tuo pačiu Čekijos Respublikos kalnas, kurio aukštis siekia 1603 metrų virš jūros lygio.
Tai svarbi rytinės Krkonošių dalies dominantė, kadangi per kalno viršūnę driekiasi Čekijos ir Lenkijos valstybės siena. Kalno viršūnė uolėta. Jos plotas maždaug 120 000 m². Kadangi Snežka yra aukščiausias šių apylinkių taškas, tai nuo jos viršūnės atsiveria plačius tolius aprėpianti panorama. Snežkos viršūnė yra populiari turistinė atrakcija, veikia kalnų slidinėjimo kurortas.
Čekų kalba kalnas iš pradžių vadintas Pahrbek Sněžný (snieguotas kalnas), 1823 m. adaptuotas pavadinimas Sněžka, reiškiantis snieguotą. Senesnis lenkų kalbos pavadinimas buvo Góra Olbrzymia, reiškiantis didelį kalną.
2014 m. atnaujinti į kalną keliantys keltuvai ir pakeisti keturviečiais keltuvais, kurie per valandą pakelia į viršukalnę iki 250 žmonių.
Šalmuotoji kakadu
Šalmuotoji kakadu, arba gang-gang (Callocephalon fimbriatum) – kakadu (Cacatuidae) šeimos papūga.
Srebarnos gamtos draustinis
Srebarna  – gamtos draustinis ir ežeras Bulgarijoje, netoli Srebarnos kaimo, 18 km į vakarus nuo Silistros miesto ir 2 km į pietus nuo Dunojaus. Gamtos draustinis apima ežerą bei jo apylinkes. Bendras saugomas plotas – 600 ha. 1948 m. šiai vietovei buvo suteiktas draustinio statusas.
Ežero gylis svyruoja nuo 1 iki 3 metrų. Draustinio teritorijoje aptinkamos 67 rūšys augalų, 39 rūšys žinduolių, 21 rūšis roplių ir varliagyvių bei daugiau nei 10 rūšių žuvų. Ši vietovė labiausiai žinoma dėl paukščių įvairovės, čia aptinkamos 179 jų rūšys, tarp jų pelikanai, didieji kormoranai, garniai ir kt. Paukščių migracijos trasa tarp Europos ir Afrikos yra virš Srebarnos draustinio.
1983 m. Srebarnos gamtos draustinis buvo įtrauktas į UNESCO pasaulio paveldo objektų sąrašą.
Uodegos šaulys
Bendras aprašas
Uodegos šaulio ginkluotė ir vieta skirtinga skirtinguose lėktuvuose. Antrojo pasaulinio karo metais JAV armijos oro pajėgų sunkiuosiuose bombonešiuose „B-17 Flying Fortress“ ir „B-29 Superfortress“ uodegos šaulio kabina ir jo ginklai būdavo atskirame uodegos bokštelyje, iš kur jis 90° sektoriuje galėdavo apšaudyti užpakalinės pussferės taikinius. Tipinė ginkluotė būdavo du 12,7 mm (0,50 colio) kalibro kulkosvaidžiai „M2 Browning“.
Tuo tarpu JK Karališkųjų oro pajėgų sunkiuosiuose bombonešiuose „Avro Lancaster“ ir „Handley Page Halifax“ uodeginių šaulių bokšteliai turėjo elektros variklius ir sukiojo šaulius su jų keturiais 7,7 mm (0,303 colio) kalibro „M1919 Browning“ kulkosvaidžiais 180° kampu. Panaši buvo ir JAV sunkiojo bombonešio „B-24 Liberator“ uodegos šaulio kabina, tik jis būdavo ginkluotas dviem 12,7 mm kalibro kulkosvaidžiais.
Vokietijos bombonešio „Dornier Do 17“ užpakalinio viršutinio šaulio vieta buvo fiuzeliažo viršuje, pilotų kabinos viršuje. Jis galėjo apšaudyti tik taikinius, esančius lėktuvo gale virš uodegos lygio. Apatinio užpakalinio šaulio vieta buvo lėktuvo apačioje, tiesiai po viršutiniu užpakaliniu šauliu, šis šaulys gynė lėktuvo uodegą apatinėje pussferėje. Bombonešiuose „Heinkel He 111“ ir „Junkers Ju 88“ irgi buvo po du panašiai išdėstytus užpakalinius šaulius.
Tikrų uodegos šaulių neturėjo mažesni šturmo lėktuvai ir pikiruojantys bombonešiai, pvz., „Il-2“ ir „Junkers Ju-87“. Jų užpakaliniai viršutiniai šauliai sėdėdavo piloto kabinos užpakalinėje dalyje, atsisukę atgal. Tokiuose lėktuvuose neretai užpakalinis šaulys būdavo ir radijo operatorius.
Uodegos ir kiti užpakaliniai šauliai atlikdavo ir stebėtojo funkciją: jie turėdavo aptikti iš užpakalio artėjančius priešo naikintuvus.
Užpakaliniai šauliai buvo įprastiniai bombonešių ir kai kurių kitų lėktuvų įgulų nariai. Paskutinį kartą jie dalyvavo kautynėse Vietnamo kare. Vėliau jie pasidarė nebereikalingi, nes oro kautynėse ėmė vyrauti didelio nuotolio ginklai – raketos oras-oras.
Pavilbėnis
Istorija
1592 m. minimas Pavilbėnio dvaras.
Ciprian Marica
Čiprianas Marika (g. 1985 m. spalio 2 d.) – futbolininkas, Rumunijos rinktinės ir FC Schalke 04 klubo puolėjas.
žaidžia nuo 2003 m. Su rinktine dalyvavo 2008 m. Europos futbolo čempionate.
La Romaredos stadionas
Estadio de La Romareda yra futbolo stadionas Saragosoje, Ispanijoje. Namų rungtynes žaidžia Real Zaragoza SAD. Stadione telpa 34 596 žiūrovai.
Istorija
1956 m. vasario 9 d. buvo patvirtintas planas stadionui statyti. Statybos darbus atliko „Agroman“ kompanija, kuri per 15 mėnesių pastatė stadioną.
La Romareda oficialiai atidarytas 1957 m. rugsėjo 8 d. Atidarymo dieną vyko futbolo varžybos tarp Real Zaragoza ir CA Osasuna. Šeimininkai laimėjo rungtynes 4–3.
Džambatista Fredianis
Džambatista Fredianis (Frediani Giambattista, Frigidiannus, Frediani di Luca, XVII a. II pusė) – italų architektas.
Noisas
Noisas – miestas Vokietijos šiaurės vakaruose, Šiaurės Reino-Vestfalijos žemėje. 2006 m. mieste gyveno 152,6 tūkst. gyventojų.
Istorija
Pastatytas ant senos romėnų gyvenvietės pavadinumu Novaesium. XII a. suteikta lokacinė privilegija. 1815 m. įtrauktas į Prūsijos teritoriją.
Dvarelis
Dvarelis – kaimas Tauragės rajono savivaldybėje, 4 km į pietvakarius nuo Tauragės, dešiniajame Jūros krante.
Tie Break
Tie Break – Austrijos vaikinų grupė, Austrijos atstovai 2004 m. Eurovizijoje. Grupę sudaro Tommy Pegram, Stefan di Bernardo ir Thomas Elzenbaumer.
2004 m. grupė atstovavo savo šaliai 2004 m. „Eurovizijos“ dainų konkurse su daina „Du bist“ ir užėmė 21 vietą.
Saitama Super Arena
300px|right|thumbnail|Saitama Super Arena Saitama Super Arena – universalus, tarptautinio lygio sporto, pramogų ir verslo kompleksas Saitama mieste, Japonijoje. Arena buvo atidaryta 2000 metais, jos aukštis – 66 metrai.
Arenos maksimali talpa yra 37 tūkst. žiūrovų. Priklausomai nuo susirenkančios publikos dydžio, arenos talpa gali būti pakoreguota perstumdant tribūnas, taip pasiekiant betarpiškesnį žiūrovų stebėjimą.
Dėl ypatingų savybių, kad areną galima greitai pertvarkyti kitokio pobūdžio varžyboms, ji buvo apdovanota Business Week/Architectural Record Award.
Arenos viduje veikia Džono Lenono muziejus, kuriame eksponuojami muzikanto daiktai. Dažnai arenoje vyksta puroresu (japonų profesionalaus restlingo) varžybos.
Joje vyko 2006 m. Pasaulio krepšinio čempionato grupės rungtynės, taip pat finalinės rungtynės.
Laukininkai (Rokiškis)
Laukininkai – kaimas Rokiškio rajono savivaldybėje, 6 km nuo Lukštų.
Marija Sasnauskienė
Marija Sasnauskienė (1920 m. gegužės 2 d. Berlyne – 1988 m. kovo 6 d. Panevėžyje), choro dirigentė ir pedagogė.
Biografija
1946 m. įstojo į Vilniaus muzikos mokyklą, o 1947 m. perkelta į Vilniaus konservatoriją. 1952 m. baigė Lietuvos valstybinę konservatoriją ir įgijo choro dirigentės specialybę (dėst. V. Žiliaus klasė).
1952–1956 m. Šiaulių mokytojų seminarijos ir 5-osios vidurinės mokyklos muzikos mokytoja ir merginų chorų vadovė. Chorus parengė 1955 m. respublikinei dainų šventei, seminarijos merginų choras (80 dalyvių) varžybose pelnė antrąją vietą. Taip pat vadovavo Rėkyvos elektrinės mišriajam chorui ir miesto milicijos darbuotojų vyrų chorui.